การตัดสินใจของ Fed เป็นไปตามตลาดคาด
17 ธันวาคม 2564

การตัดสินใจของ Fed เป็นไปตามตลาดคาด
Fed จะเร่งการลดการซื้อพันธบัตร และจะขิ้นอัตราดอกเบี้ยสามครั้งในปี 2565 และจำนวนสามครั้งในปี 2566 และอีกสองครั้งในปี 2567
ดัชนี้ MSCI EM และ SET ให้ผลตอบแทนแย่กว่า S&P500 6 เดือน และ 3 เดือนก่อนFed ขึ้นอัตราดอกเบี้ยครั้งแรกในปี 2547 และ 2558 จากการไหลออกของเงินทุน
คงมุมมองเชิงบวกโดยมีเป้าหมายปี 2565 ที่ 1,680 จุด สอดคล้องกับการตัดสินใจของ Fed คาดตลาดจะมีความท้าทายมากขึ้นในครึ่งหลังปี 65 จากอัตราเงินเฟ้อที่สูง
Fed จะเร่งการลดการซื้อพันธบัตรและจะขึ้นอัตราดอกเบี้ยสามครั้งในปี 2565
โดยเป็นไปตามการคาดการณ์ของตลาด Fed จะเร่งลดการซื้อพันธบัตรจาก 1.5 หมื่นล้านดอลลาร์ฯ/เดือน ในช่วงเดือนพ.ย.-ธ.ค. 2564 เป็น 3 หมื่นล้านดอลลาร์ฯ/เดือน ในปี 2565 ด้วยเหตุนี้ โครงการซื้อพันธบัตรของ Fed จะสิ้นสุดในเดือนมี.ค. 2565 หลังจากนั้น Fed จะปรับขึ้นอัตราดอกเบี้ยสามครั้งในปี 2565 อีกสามครั้งในปี 2566 และอีกสองครั้งในปี 2567 เป็นผลให้อัตราดอกเบี้ย Fed Fund Rate เพิ่มขึ้นจาก 0.1% ในปี 2564 ขึ้นเป็น 2.1% ภายในปี 2567 Fed Fund Futures คาดว่าจะมีการขึ้นอัตราดอกเบี้ยครั้งแรกในเดือนพ.ค. 2565 โดยมีความเป็นไปได้ 47% และคาดว่าจะขึ้นอัตราดอกเบี้ยสามครั้งในปี 2565
มุมมอง KS
คงมุมมองเชิงบวกด้วยเป้าหมายปี 2565 ที่ 1,680 จุด เพราะการตัดสินใจลด QE และขึ้นดอกเบี้ยของ Fed เป็นไปตามคาดการณ์ เรายังคงมุมมองเชิงบวกต่อตลาดหุ้นไทย โดยตั้งเป้าหมายปี 2565 ไว้ที่ 1,680 จุด อิงจากกำไรต่อหุ้น (EPS) ที่ 95.53 บาทและส่วนต่างระหว่างอัตราผลตอบแทนของตลาดหุ้นกับพันธบัตร 10 ปี (EYG) ที่ 3.71% (-0.75SD) เรายังคงมุมมองเชิงบวกต่อเศรษฐกิจโลกและเศรษฐกิจไทย ซึ่งเราคาดว่า GDP ปี 2565 จะเติบโต 3.7% จากสถานการณ์โควิด-19 ที่เริ่มดีขึ้น การเปิดพรมแดนอีกครั้ง มาตรการกระตุ้นเศรษฐกิจที่มีอยู่ และการส่งออกและอุปสงค์ทั่วโลกที่แข็งแกร่ง อย่างไรก็ตาม เราคาดการณ์ว่าตลาดตราสารทุนจะมีความท้าทายมากขึ้นในครึ่งปีหลังของปี 2565 หาก Fed ไม่สามารถจัดการปัญหาเงินเฟ้อได้
เปิดพอร์ตลงทุน >> https://bit.ly/3eC98sz
KS #KSecurities #Strategy #FED
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp